Diari Oficial de la Generalitat Valenciana


Sumari del DOGV 3915, del 11-01-2001 (2000/10824)

Informació pública de l'alternativa tècnica del programa d'actuació integrada de la unitat d'execució número 1 –Deveses- Dénia.
-------------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10477


Organisme emissor
:   Solido Burgo, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 1 ?Deveses- Dénia. [2000/A10672]
  
La mercantil Solido Burgo, SL, (CIF B- 99315341), domiciliada a l'efecte de notificacions a Dénia (Alacant), a l'avinguda de València, 38, entresòl, despatx número 6, ha formulat un instrument del planejament de la unitat d'execució número 1 ?Deveses- del vigent Pla General d'Ordenació Urbana de Dénia, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394), i que inclou:
  
- El pla de reforma interior
  
- La sol·licitud d'homologació modificativa
  
- Y el programa d'actuació integrada, amb avantprojecte d'urbanització.
  
Per tal d'aplicar el que estableix l'article 48 de la llei, es fa constar:
  
- Que l'objecte d'aquest el constitueix la programació d'una unitat d'execució classificada pel pla com a sòl urbà, ubicada a la zona costera de Deveses al nord-oest del nucli del municipi, i que presenta els límits següents:
  
- Al nord, platja de Deveses i parcel·la urbana consolidada
  
- Al sud, carretera de les Marines
  
- A l'est, sòl urbà
  
- A l'oest, sòl urbà
  
- Que amb relació a les seues característiques essencials, la delimitació de la unitat d'execució té per objecte fitar els terrenys que desenvolupen aquesta actuació integrada i que s'urbanitzaran de manera simultània. Es realitza d'acord amb les regles de l'article 115 del Reglament de Planejament, de la Comunitat Valenciana, aprovat pel Decret 201/1998, de 15 de desembre, preveient les superfícies dotacionals que calguen per a executar l'actuació, i garantint la correcta connexió amb les infraestructures municipals que afronten amb el sòl urbà consolidat d'ús residencial.
  
- La notaria on estan protocol·litzats els documents és la del senyor Gerardo Von Wichmann Rovira, situada a Dénia, carrer del Marqués de Campo, número 27, entresòl (03439).
  
- Que l'exemplar depositat davant de l'Ajuntament ha sigut presentat en data 27 de novembre de 2000, registre d'entrada 20.013.
  
Per tal d'aplicar el que estableix l'article 48.1.c, en relació amb l'article 48.3, ambdós de l'esmentada llei, pertoca sotmetre l'esmentat programa amb la documentació annexa a informació pública, durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a l'esmentada Notaria en dia hàbil i entre les 10.00 i les 14.00 hores per a obtenir una còpia de l'acta de protocol·lització dels esmentats documents o sol·licitar que aquesta li siga mostrada.
  
Així mateix, es fa constar la possibilitat de consultar a l'Ajuntament de Dénia les actuacions derivades de la documentació que hi ha depositada i de presentar davant d'ell, per a la incorporació a les actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
La documentació i l'expedient administratiu podran ser consultats a l'Ajuntament de Dénia, Àrea de Planejament Estratègic i Gestió Urbanística, els dies hàbils des de les 09.00 fins a les 14.00 hores.
  
Les al·legacions que, si pertoca, es formulen, s'han de presentar davant de l'Ajuntament de Dénia, dirigides a l'Àrea de Planejament Estratègic i Gestió Urbanística.
  
Si, durant l'exposició al públic d'aquesta iniciativa del programa per a l'actuació integrada de l'esmentada unitat d'execució, alguna persona haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4 de la LRAU.
  
Així mateix, mitjançant aquest edicte, segons el que preceptua el paràgraf segon de l'article 48, en relació amb l'article 46, paràgrafs quart i cinqué de l'esmentada Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies anteriorment indicat. Durant aquest termini podran formular-se les esmentades proposicions a l'Ajuntament de Dénia, de 09.00 a 14.00 hores.
  
Finalitzat aquest segon termini, el següent dia hàbil, llevat que siga dissabte, cas en què caldrà entendre el dia hàbil immediatament posterior, s'efectuarà l'acte d'obertura de pliques a l'Ajuntament de Dénia.
  
Igualment, s'efectua la notificació en aquest anunci, a l'efecte de l'article 58.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, als titulars de béns i drets afectats per l'acció urbanitzadora, dels quals no consta en el procediment la titularitat, identitat o domicili, i que figuren referits amb les següents dades cadastrals:
  
Referència cadastral Titular
  
0164 703 BD 400 6S 6527 AZ Fernando Cardona Sendra
  
0164 704 BD 400 6S 7189 HM José Folques Oltra
  
0164 705 BD 400 6S 0152 JI Desconegut
  
0164 709 BD 400 6S 0499 AF Salvador Cardona Sendra